EkBass/fiwiki-20250220-pages-articles huggingface dataset:
Netta Laurenne

Netta Laurenne (ent. Dahlberg, o.s Eklund, s. 1980 Pirkkala) on suomalainen laulaja-lauluntekijä ja näyttelijä. Hän on esiintynyt suomalaisilla albumeilla joko vierailijana tai tausta­laulajana ja julkaissut myös soolo­materiaalia. Hän on lisäksi säveltänyt ja sanoittanut kappaleita muille artisteille, kuten Suvi Teräsniskalle ja The Voice of Finland -finalisti Kim Koskiselle. Vuonna 2021 hän ääninäytteli supersuosion saaneessa Encanto-elokuvassa fiktiivistä hahmoa Pepa Madrigalia. == Ura == Pirkkalassa varttunut Laurenne on koulutukseltaan muotoilun artenomi, ammattikorkeakoulusta valmistunut jalkine­suunnittelija. Hän on opiskellut myös viini­asiantuntijaksi eli sommelieriksi ja viinin­tuottajaksi, jota osaamistaan hän hyödyntää omassa pien­tuottaja­viinien maahan­tuonti­yrityksessä. Laurenne on opiskellut klassista laulua Tampereen konservatoriossa ja pop/jazz­laulua Pirkanmaan musiikkiopistossa. Hän on hankkinut lisä­oppia Taideyliopiston Sibelius- Akatemian täydennys­koulutuksessa opiskelemalla jazz­laulua, perinne­musiikkia ja yrittäjyyttä. Laurenne kasvoi nuorena yrittäjyyteen työskennellessään vanhempiensa omistamassa graafisen alan perhe­yrityksessä. Hänet palkattiin studio­laulajaksi ensimmäisen kerran 18-vuotiaana. Metalli­musiikin laulaminen on Laurenteesta puhdistava kokemus, sillä siinä saa laulaa sekä rumasti että kauniisti ja rääkyä miten huvittaa. Hän on julkaissut nimellä Netta soolo­albumit Lost & Found (2010) ja Albumi A:lla (2012), joista jälkimmäinen on tribuutti Juice Leskiselle. Hän on cover­yhtye Run for Coverin laulu­solisti. Yhtyeen muita jäseniä ovat Rolf Pilve (Stratovarius), Teemu Mäntysaari (Wintersun), Tuomas Yli-Jaskari (Tracedawn) ja Vili Itä­pelto (Trace­dawn). Sama kokoonpano muodostaa myös yhtyeen Smack­bound, joka julkaisi ensimmäisen singlensä heinä­kuussa 2019. Laurenne on toiminut radio­juontajana ja ollut äänitys­studio Sonic Pump Studiosin toimitus­johtaja. Laurenne on esiintynyt näyttelijänä televisio­sarjoissa Jarin ja Karin kesäloma, Modernit miehet ja Sorjonen. Hän on tehnyt myös musiikkiteatteria ja esiintynyt muun muassa turkulaisen Linnateatterin Tell Me on a Sunday -musikaalin pää­osassa. Tampereella hän näytteli Juicen vaimoa Musiikki­teatteri Palatsin musikaalissa Juice – Taiteilija­elämää. Laurenne aloitti huhti­kuussa 2017 Veikkauksen lotto­lähetysten juontajana. == Yksityiselämä == Laurenteen puoliso on musiikki­tuottaja Nino Laurenne. == Diskografia == * * * * * == Lähteet == == Aiheesta muualla == * * Luokka:Suomalaiset laulaja-lauluntekijät Luokka:Suomalaiset metallimusiikin laulajat Luokka:Suomalaiset radiotoimittajat Luokka:Suomalaiset televisiojuontajat Luokka:Vuonna 1980 syntyneet Luokka:Elävät henkilöt
Jee jee (Teflon Brothersin kappale)

”Jee jee” on suomalaisyhtye Teflon Brothersin kappale heidän kolmannelta, Valkoisten dyynien ratsastajat -nimiseltä studioalbumilta. Johanna Kustannus julkaisi kappaleen albumin neljäntenä singlenä kesäkuussa 2013. Tom Hakalan ja Jan-Erik Olinin ohjaama musiikkivideo kappaleesta julkaistiin yhtyeen Vevo- kanavalla YouTubessa 25. kesäkuuta 2013. Iltalehti kuvaili videolla esiintyvän Mira Luodin tyylin olevan tyly silmälappuineen ja nahkatakkeineen. Kappale ei sijoittunut listoille. == Kappaleet == # == Lähteet == Luokka:Vuoden 2013 kappaleet Luokka:Teflon Brothersin kappaleet
Framée-luokka

Framée-luokka oli Ranskan laivaston neljän hävittäjän muodostama alusluokka. == Alukset == Framée-luokan hävittäjätGardiner, Robert s. 326 Nimi Telakka Kölinlasku Vesille Palvelukseen Kohtalo Framée St.Nazaire 1897 21. lokakuuta 1899 uponnut 11. elokuuta 1900 Yatagan St. Nazaire 1897 20. heinäkuuta 1900 uponnut 3. marraskuuta 1916 Pique La Seyne 1897 31. maaliskuuta 1900 poistettu 28. tammikuuta 1921 Epée La Seyne 1897 27. heinäkuuta 1900 poistettu 1. lokakuuta 1920 == Lähteet == * * === Viitteet === *
Rochefortais-luokka

Rochefortais-luokka oli Ranskan laivaston neljän hävittäjän muodostama alusluokka. == Alukset == Normandin suunnitelmiin pohjautuva alusluokka tilattiin 8. kesäkuuta 1899 ja niiden kölit laskettiin kesäkuusta 1899 tammikuuhun 1900. Alusten koeajot suoritettiin 1902-1903. Rochefortais-luokan hävittäjätGardiner, Robert s. 326 Nimi Telakka Kölinlasku Vesille Palvelukseen Kohtalo Pertusaine Arsenal de Rochefort 1899 5. joulukuuta 1900 poistettu 16. maaliskuuta 1923 Escopette Arsenal de Rochefort 1899 20. joulukuuta 1900 poistettu 4. huhtikuuta 1921 Flamberge Arsenal de Rochefort 1899 28. lokakuuta 1901 poistettu 1. lokakuuta 1920 Rapiére Arsenal de Rochefort 1900 16. heinäkuuta 1901 poistettu 27. lokakuuta 1921 == Lähteet == * * === Viitteet === *
Pehr Hansinpoika Häggström

Pehr (Petter) Hansinpoika Häggström (Högström, Höggström) (24. marraskuuta 1734 Lappeenranta – 25. tammikuuta 1817 Hauho) oli kolmannen sukupolven maanmittari, joka vaikutti erityisesti isoonjakoon, mutta toimitti myös merkittäviä kanava- ja koskenperkaustöihin liittyviä mittauksia ja vaaituksia. Sivu 193. Häggströmin vanhemmat olivat maanmittari Hans Häggström ja Margareta Wikar. Häggströmin isän kuoltua vuonna 1737 ja äidin muutettua Ruotsiin vuonna 1742 hän jäi ensin Suomeen äidinisänsä kirkkoherra Wikarin luokse, mutta muutti Ruotsiin vuonna 1744 ja palasi takaisin vasta äitinsä kuoltua 1747. Häggström meni Vaasan triviaalikouluun vuonna 1749 ja Turun akatemiaan vuonna 1752 papiksi opiskelemaan. Isoisänsä kuoleman jälkeen vuonna 1753 hän ryhtyi kuitenkin lukemaan geometriaa, tarkoituksenaan ryhtyä maanmittariksi. Käytännön kokemusta maanmittarin tehtävistä hän sai Turun akatemiasta vuonna 1756 valmistuttuaan Pohjanmaan komissiomaanmittari Erik Tulindbergin opastuksessa. Maanmittarin tutkinnon Häggström suoritti vuonna 1757 ja valtakirjan komissiomaanmittariksi hän sai vuonna 1759. Akaan isonjaon ja siihen liittyvät geometriset mittaukset Häggström teki vuonna 1760 ja Vanajan vastaavat työt vuonna 1780. Monien muiden tehtävien ohella hän toimitti vaaituksia, mittauksia ja kartoituksia useita kanavia ja vesireittejä varten, kuten Päijänteen ja Hauhon väliselle reitille vuonna 1775 ja Pirkkalassa suunnitellulle kanavalle vaaituksen ja maastoon merkitsemisen vuonna 1777. Häggströmille myönnettiin ylitarkastajan arvonimi vuonna 1782. Häggströmin puoliso vuodesta 1762 oli Margaretha Elisabeth Blåfield (1735–1809). Heidän poikansa Carl Gregor ja Anders Ulrich opiskelivat geometriaa tarkoituksenaan seurata isäänsä maanmittarin ammatissa neljännessä polvessa, mutta he eivät kuitenkaan koskaan suorittaneet vaadittua ammattitutkintoa. == Lähteet == Luokka:Suomalaiset maanmittarit Luokka: Suomalaiset virkamiehet Luokka:Vuonna 1734 syntyneet Luokka:Vuonna 1817 kuolleet
Bayard-luokka

Bayard-luokka oli Ranskan laivaston kahden puurunkoisen aluksen barbetteristeilijäluokka. Alusten yläkannet olivat terästä ja alukset oli varustettu törmäyskeulalla. == Alukset == Bayard-luokan risteilijätGardiner, Robert s. 303 Nimi Telakka Kölinlasku Vesille Palvelukseen Kohtalo Bayard Arsenal de Brest lokakuu 1876 maaliskuu 1880 1882 proomuksi 1899 Turenne Arsenal de Lorient 1876 lokakuu 1879 1882 poistettu 1901 == Lähteet == * === Viitteet === *
Schadewitz

Schadewitz on ollut muiden muassa seuraavien henkilöiden sukunimi: * Einar Schadewitz (1917-1981), Mannerheim-ristin ritari * Leo Harmaja (vuoteen 1906 Schadewitz, 1880-1949), kansantaloustieteilijä ==Katso myös== * Harmaja ==Aiheesta muualla== *
Satu Itkonen

Satu Itkonen on suomalainen tietokirjailija, taidearvostelija ja museopedagogi. Koulutukseltaan hän on filosofian maisteri. Itkonen on selkokielen asiantuntija ja kouluttaja. == Lähteet == == Teoksia == * * Luokka:Suomalaiset tietokirjailijat Luokka:Suomalaiset taidekriitikot Luokka:Syntymävuosi puuttuu Luokka:Elävät henkilöt
HC Merano

Hockey Club Meran/Merano on italialainen jääkiekkojoukkue Meranon kaupungista. Joukkue on perustettu vuonna 2001 ja se pelaa monikansallisessa Alps Hockey Leaguessa. == Joukkue kaudella 2024–2025 == (Tilanne 6. syyskuuta 2024) Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka Simon Andreano L 2024 Merano, Italia Matteo Calvi L 2025 Merano, Italia Rudy Rigoni L 2025 Asiago, Italia Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 5 Aaron Golser R 2025 Bruneck, Italia 11 David Kaaserer R 2024 Silandro, Italia 19 Philipp Beber L 2025 Bolzano, Italia 27 Nick Rein L 2025 Calgary, Alberta, Kanada 61 Patrick Madsen L 2025 Herning, Tanska 64 Elia Carissimi L 2025 Bolzano, Italia 93 Patrick Kuppelwieser R 2025 Silandro, Italia Riku Ishida R 2025 Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 7 Massimo Pietroniro R OLH 2025 Boise, Idaho, Yhdysvallat 9 Patrick Tomasini R KH 2025 Bolzano, Italia 13 Daniel Gellon L H 2025 Bolzano, Italia 15 Mattia Cassibba R H 2024 Bolzano, Italia 26 Jakob Fuchs L H 2025 Silandro, Italia 75 David Trivellato R H 2025 Bolzano, Italia 98 Matthias Castlunger L H 2025 Bolzano, Italia Daniel Bäckström L H 2026 Helsinki, Suomi Joseph Garreffa L H 2024 Toronto, Ontario, Kanada Giovanni Mandruzzato L VLH 2025 Castelfranco Veneto, Italia Daniel Mastrocola L H 2025 Merano, Italia Teruto Nakajima L H 2025 Chad Pietroniro R H 2025 Montreal, Québec, Kanada Tobia Pisetta L H 2025 Sterzing, Italia Skate Skalde R KH 2025 Orlando, Florida, Yhdysvallat Patrick Timpone L H 2024 Bolzano, Italia Lähde: EliteProspectshttps://www.eliteprospects.com/team/226/meran-merano Viitattu 19.11.2021. == Lähteet == Luokka:Italialaiset jääkiekkoseurat Luokka:Vuonna 2001 perustetut urheiluseurat Luokka:Etelä-Tiroli
Marja Manninen

Marja Manninen (s. 21. joulukuuta 1953 Sippola) on suomalainen toimittaja. Hän työskenteli Yleisradiossa vuosina 1978–2016. Manninen jäi eläkkeelle 2016. Manninen on koulutukseltaan valtiotieteiden maisteri Helsingin yliopistosta. Hän toimitti vuodesta 1986 valtakunnallisia tv-uutisia, ensin Helsingissä ja vuodesta 1990 Lappeenrannassa. Myöhemmin toimialue laajeni Kaakkois-Suomesta Venäjän lähialueille. Manninen sai Suomen Kuvalehden journalistipalkinnon vuonna 2007. Vuosina 2010–2015 hän toimi Ylen Moskovan kirjeenvaihtajana. Vuonna 2014 Mannista kritisoitiin Ilta-Sanomissa Krimiä koskevassa uutisoinnissa venäjämielisestä propagandasta. Manninen on naimisissa Paavo Mannisen kanssa ja heillä on yksi lapsi. == Lähteet == Luokka:Ylen toimittajat Luokka:Ulkomaankirjeenvaihtajat Luokka:Vuonna 1953 syntyneet Luokka:Elävät henkilöt
Lauri Kokko (raviohjastaja)

Lauri Kokko (22. helmikuuta 1929 Ylivieska – 17. huhtikuuta 2022 Ylivieska) oli suomalainen raviohjastaja. Hänet tunnettiin parhaiten kolme ravikuningattaren titteliä 1960-luvulla saavuttaneen Helättimen omistajana, valmentajana ja ohjastajana. 85-vuotiaana paluun kilparadoille tehnyt Kokko on vanhin ravilähdön Suomessa voittanut ohjastaja sekä myös voitokkain suomalainen amatööriohjastaja.Alérini, Leena: "Ajomies taas ohjaksissa", Hevosurheilu 3.9.2014 (s. 8–11). Viitattu 5.9.2014. == Ura == === Menestysvuodet === Vuonna 1956 uransa aloittaneen Kokon suurimmat menestysvuodet olivat 1960-luvulla. Hänen tunnetuimpia hevosiaan ovat 139 kertaa voittaneen Helättimen lisäksi venäläinen lämminverinen Kometa, jolla hän ohjasti 131 ykkössijaa, sekä vuosien 1969 ja 1974 kuningatarkilpailussa kolmanneksi sijoittunut 113 voiton suomenhevostamma Uskotin. Vuonna 1966 Kokko palkittiin vuoden raviohjastajana. Suomen Hippoksen tietokannan mukaan hän on vuodesta 1977 lähtien ohjastanut hieman yli 800 ravilähtöä ja voittanut niistä vajaat 90. Tietokonejärjestelmää edeltävältä ajalta Kokolla on noin 3 000 ajettua lähtöä ja yli 500 voittoa, mutta niistä ei ole olemassa nykyisenkaltaista tilastointia. === Paluu kilparadoille === Lauri Kokko joutui lopettamaan kilpailemisen helmikuussa 2001 täytettyään 72 vuotta, joka oli tuolloin raviohjastajien yläikäraja. Euroopan komissiolle tehdyn ikäsyrjintäkantelun vuoksi Euroopan raviurheilun keskusjärjestö UET joutui kuitenkin poistamaan ikärajat ja näin Kokko pääsi tekemään paluun kilparadoille maaliskuussa 2014. Sitä ennen hän joutui uudelleen suorittamaan ajolupaan vaadittavan kurssin. Elokuussa 2014 Kokko voitti Vieremän raveissa hevosella Nice Kometa ja hänestä tuli toistaiseksi vanhin ravilähdön voittanut suomalainen ohjastaja. Kokko ajoi viimeisen kilpailunsa syyskuussa 2016 ollessaan 87-vuotias. == Suurkilpailuvoittoja == *Ravikuningatar: Helätin (1964, 1965, 1966) *Pohjola Grand Prix: Kometa (1971) *Tammer-ajo: Kometa (1972) == Lähteet == == Aiheesta muualla == *Lauri Kokko Suomen Hippoksen tietokannassa Luokka:Suomalaiset raviohjastajat Luokka:Suomalaiset ravivalmentajat Luokka:Vuonna 1929 syntyneet Luokka:Vuonna 2022 kuolleet
Marianne Heikkilä

Marianne Katariina Heikkilä (s. 1968 HelsinkiMarianne Heikkilä Yle TV1. Viitattu 5.9.2014.) on suomalainen pappi ja rovasti, joka on vuodesta 2010 lähtien työskennellyt Marttaliiton toiminnanjohtajana. Hän on myös järjestön julkaiseman Martat-lehden päätoimittajaMarttaliiton yhteystiedot 2014 Martat. Viitattu 5.9.2014., Väestöliiton ja Kansalaisareenan varapuheenjohtajaVäestöliiton hallitus vuonna 2014 Väestöliitto. Viitattu 5.9.2014. sekä Sininauha Oy:n ja Lähi-Tapiolan hallintoneuvoston jäsen. Heikkilä toimii Kirkkohallituksen maaseututoimikunnassa ja työ- ja elinkeinoministeriön kuluttaja-asiain neuvottelukunnassa. Heikkilä tunnetaan lisäksi muun muassa kolumnistina, luennoitsijana sekä erilaisten tilaisuuksien juontajana. == Ura == Heikkilä on nuorena työkennellyt mallina äitinsä Roswitha Möhringinhttp://www.is.fi/viihde/art-2000005063228.html Viitattu 13.9.2017 mallitoimistossa sekä ollut myöhemmin juontajana MTV:n Ringo- visailuohjelmassa sekä keskusteluohjelmissa Amatsonia ja Tasavalta yhdessä muun muassa Yazka Loven kanssa. Papiksi Heikkilä vihittiin vuonna 1996, minkä jälkeen hän toimi seurakuntapastorina Hakunilan seurakunnassa Vantaalla sekä Kirkkopalveluiden viestintäjohtajana. Ennen valintaansa Marttaliiton toiminnanjohtajaksi hän työskenteli vuodesta 2004 lähtien Kirkon Ulkomaanavussa. Vuonna 2007 Heikkilä oli mukana perustamassa järjestön hallinnoimaa Naisten Pankkia, joka tukee kehitysmaiden naisten yrittäjyyttä. Kirkon tiedonvälityspalkinnon hän sai Taneli Heikan ja Jari Jolkkosen kanssa vuonna 1995 ollessaan yksi Etsijä-lehden päätoimittajista. Heikkilä sai Aller Median vuoden somepomo 2015 -tittelin yleisöäänestyksessä. == Seurakuntavaikuttaja == Heikkilä valittiin Helsingin seurakuntayhtymän kirkkovaltuustoon 517 äänellä vuonna 2022. Hän keräsi 4,9 prosenttia kaikista mahdollisista äänistä ja oli seurakuntavaalien ääniharava. Hän oli ehdolla Lauttasaaren seurakunnasta. Heikkilän mukaan ihmiset kaipaavat ihmiskasvoista kirkkoa, joka jalkautuisi ja tulisi tutuksi ihmisille, ottaisi kantaa ja olisi arjessa ja pyhässä läsnä matalalla kynnyksellä. == Yksityiselämä == Heikkilän puoliso on Raptori-yhtyeestä tunnetuksi tullut Izmo eli Ismo Heikkilä. Pariskunnalla on kaksi lasta. == Teokset == *10 käskyä naiselle selitettynä (2001) *Rakasta lasta, suojele lapsuutta (2003) == Lähteet == Luokka:Suomen evankelis-luterilaisen kirkon papit Luokka:Suomalaiset järjestöjohtajat Luokka:Suomalaiset televisiojuontajat Luokka:Suomalaiset mallit Luokka:Vuonna 1968 syntyneet Luokka:Elävät henkilöt
FS Surveillante (1864)

Surveillante oli Ranskan laivaston vuonna 1864 vesillelaskettu Provence-luokan panssarifregatti. == Valmistus == Alus tilattiin Lorientin laivastontelakalta ja sen köli laskettiin 28. tammikuuta 1861. Alus laskettiin vesille 18. elokuuta 1864 ja se otettiin palvelukseen 21. lokakuuta 1867.Gardiner, Robert s. 287 == Palvelus == Saksan–Ranskan sodan uhatessa alus palautettiin reservistä palvelukseen ja se oli sodan aikana Ranskan Itämeren laivaston komentajan amiraali Louis-Edouard Bouët-Willaumezin lippulaivana.Jones, Colin s. 163 Alus poistettiin Brestissä alusluettelosta 13. toukokuuta 1887 ja se sijoitettiin reservin esikunta-alukseksi Cherbourgiin. Alus romutettiin vuonna 1898.Winfield, Rif & Roberts, Stephen S. s. 423 == Lähteet == * * * * === Viitteet === Luokka:Provence-luokan taistelulaivat
FS Valeureuse (1864)

Valeureuse oli Ranskan laivaston vuonna 1864 vesillelaskettu Provence-luokan panssarifregatti. == Valmistus == Alus tilattiin Brestin laivastontelakalta ja sen köli laskettiin 23. toukokuuta 1861. Alus laskettiin vesille 18. elokuuta 1864 ja se otettiin palvelukseen helmikuussa 1867.Gardiner, Robert s. 287 == Palvelus == Saksan–Ranskan sodassa alus oli Ranskan Pohjanmeren laivastossa.Jones, Colin s. 163 Alus poistettiin Brestissä alusluettelosta 26. helmikuuta 1886 ja se romutettiin vuonna 1888.Winfield, Rif & Roberts, Stephen S. s. 423 == Lähteet == * * * * === Viitteet === Luokka:Provence-luokan taistelulaivat
FS Héroïne (1863)

Héroïne oli Ranskan laivaston vuonna 1863 vesillelaskettu Provence-luokan panssarifregatti. == Valmistus == Alus tilattiin Lorientin laivastontelakalta ja sen köli laskettiin 10. kesäkuuta 1861. Alus laskettiin vesille 10. joulukuuta 1863 ja se otettiin palvelukseen heinäkuussa 1865.Gardiner, Robert s. 287 == Palvelus == Saksan–Ranskan sodassa alus oli Ranskan Pohjanmeren laivastossa kontra-amiraali Jauréguiberryn lippulaivana.Jones, Colin s. 164 Alus poistettiin alusluettelosta 10. tammikuuta 1893, jolloin sen höyrykone poistettiin. Alus lähti purjehtimaan 1. helmikuuta 1894 Dakariin, minne se oli määrätty asema-alukseksi ja kelluvaksi työpajaksi. Alus oli kelluva linnake tammikuusta 1898 tammikuuhun 1901. Miehistö upotti aluksen Dakarin edustalla 29. joulukuuta 1901 keltakuume-epidemian jälkeen.Winfield, Rif & Roberts, Stephen S. s. 424 == Lähteet == * * * * === Viitteet === Luokka:Provence- luokan taistelulaivat
Kirjeitä myllystäni

Kirjeitä myllystäni 1-2 on Urho Kekkosen kirjoittama kirjasarja. Kirjat on kustantanut Otava, toimittajina Maarit Tyrkkö ja Keijo Korhonen. Osa 1 (1976) sisältää Kekkosen eri henkilöille lähettämiä myllykirjeitä vuosilta 1956–1967. Osa 2:n kirjeet ovat vuosilta 1968–1975. == Lähteet == == Aiheesta muualla == *Kekkosen myllykirjeitä Finna-kokoelmassa: https://www.finna.fi/Search/Results?sort=callnumber&lookfor;=arto.888553&type;=ParentID Luokka:Vuoden 1976 kirjat Luokka:Urho Kekkosen teokset
Arsenal de Toulon

Arsenal de Toulon eli Toulonin laivastotukikohta on Ranskan merivoimien tärkein tukikohta, joka sijaitsee Toulonissa Välimerellä. Tukikohtaan on sijoitettu pääosa laivastosta kuten lentotukialus Charles de Gaulle sekä ydinkäyttöiset hyökkäyssukellusveneet. Kaikkiaan yli 60 % laivaston tonnistosta on sijoitettuna tukikohtaan. == Rade == Ranskan sana rade on johdos englannin sanasta road, joka tarkoittaa rannan lähellä olevaa suojaisaa ankkuripaikkaa, mutta ei kuitenkaan varsinaista satamaa. Suomen sana redi on samaa perua. Rade de Toulon on eräs maailman parhaista luonnon muovaamista ankkuripaikoista, jonka suojana on Giensin ja Saint Mandrier sur Merin niemimaat. Paikkaa on käytetty sotalaivojen ankkuripaikkana jo 1400-luvulla. Redi suojaa Saint Mandrier sur Merin, La Seyne sur Merin sekä varsinaista Toulonin laivastotukikohtaa ja kaupallista satamaa. == Historia == Ludvig XII rakensi vuonna 1514 Toulonin suojaksi Tour Royalen linnakkeen. Varsinainen arsenaali ja telakka rakennettiin 1599, ja pieni linnoitettu satama, Veille Darse, valmistui 1604–1610 suojaamaan aluksia tuulelta ja mereltä. Kardinaali Richelieu laajensi telakkaa merkittävästi pyrkiessään luomaan Ranskan laivastosta Välimeren mahdin. Vuonna 1680 Ludvig XIV:n meri- ja talousministeri Jean-Baptiste Colbert aloitti linnoituksista vastaavan Vaubanin johtamana sataman ja telakan laajennuksen, joka sai nimen Darse Vauban tai Darse Neuve. Vuonna 1697 Vauban valmisti 20 metriä leveän ja 320 metriä pitkän köydenpunomon, joka on edelleen olemassa. Köysien valmistuksen työvoimana olivat läheisen vankilan asukit. Voitonportti, eli nykyinen merimuseo, valmistui 1738. Satamaa laajennettiin edelleen 1800- ja 1900-luvuilla. 1700-luvun lopulla aloitettiin varsinaisen Toulonin arsenaalin laajennuksen Arsenal de Mourillonin rakennustyöt redin itärannikolle. 1900-luvulle tultaessa Mourillonissa oli puuvarastoja laivaston alusten rakentamiseksi. Vuosisadan lopulla telakka valmisti Ranskan laivaston ensimmäiset panssarifregatit ja myöhemmin sukellusveneitä. == Tukikohta == Sotilasalue on jaettu neljään pääosaan, joihin kuhunkin on oma reittinsä mereltä. Idästä länteen osat ovat: *Castigneau *Malbousquet *Missiessy *Milhaud Luokka:Ranskan laivasto Luokka:Var
Arsenal de Cherbourg

Arsenal de Cherbourg eli Cherbourgin laivastotukikohta on Ranskan merivoimien tukikohta Ranskassa Cherbourgissa. Kaupungin satamaa on käytetty laivastotukikohtana 1700-luvun lopulta alkaen. == Historia == Ludvig XIV:n vasta valittu laivastoministeri Antoine de Sartine järjesti 1776 laivaston satamat ja telakat () uudelleen. Ranskalla oli kolme telakoin varustettua päätukikohtaa (): Brest, Toulon ja Rochefort.Winfield, Rif & Roberts, Stephen S. s. 29 Vuonna 1776 Cherbourg valittiin laivaston Kanaalin rannikon tukikohdan paikaksi ja alueella alkoivat rakennustyöt 1784. Cherbourg oli vuoteen 1795 vahvistanut asemansa laivaston toiseksi merkittävimpänä tukikohtana ja vuoteen 1815 mennessä satama oli korvannut Dunkerquen ja Le Havren. Aallonmurtajien ja telakka-altaiden rakentaminen jatkui vuoteen 1858. Laivanrakennus aloitettiin vanhalla telakalla 1794 ja uudella 1810.Winfield, Rif & Roberts, Stephen S. s. 30 Pohjoisen laivueen lähdettyä tukikohta menetti merkitystään. Kanaalin laivue valvoo kuitenkin edelleen Kanaalin ja Pohjanmeren aluetta. == Nykykäyttö == Tukikohta on yksi kolmesta Ranskassa sijaitsevasta laivastotukikohdasta muiden ollessa Brest ja Toulon. Sen alue on noin 120 hehtaaria ja sinne on sijoitettu 13 alusta, jotka ovat: *3 Flamant- luokan ulkovartiolaivaa: Flamant, Pluvier ja Le Cormoran *radiotiedustelualus Coralline *RPC12 hinaajat Fréhel ja Saire *miinantorjunta/sukeltajien emäalus Vulcain *sukeltajien emäalukset Acanthe ja Magnolia *Maritime Gendarmerien partioalukset Glaive ja Géranium *emälaiva Élan S'y trouvent aussi: *vuokrattu pelastushinaaja Abeille Liberté *partioalus Thémis == Lähteet == * === Viitteet === Luokka:Ranskan laivasto
Dendrogramma

Dendrogramma on polttiaiseläimiin kuuluva taksonominen suku, johon kuuluu yksi laji Dendrogramma enigmatica. Se tunnistettiin vuonna 2014 näytteistä, jotka oli kerätty vuonna 1986. Näytteet löytyivät Australian rannikon lähistöltä, mutta tutkimusaineistoa ruvettiin tutkimaan vasta 2010-luvulla, jolloin uudet lajit havaittiin. Näytteiden geneettistä aineistoa ei voida tutkia, koska ne säilöttiin aluksi formaldehydiin ja myöhemmin 80-prosenttiseen alkoholiin.Merestä löytynyt sieni on aiemmin tuntematon eläinkunnan osa. Yle, uutiset, 5.9.2014 Tutkimusalus RV Investigator sai mukaansa vuonna 2015 Etelä- Australian mannerrinteeltä 85 Dendrogramma-näytettä. Niiden ansiosta saatiin tehtyä ensimmäisen geneettiset tutkimukset. Fylogeneettisen analyysin, morfologisen aineiston ja näytteiden löytöympäristön perusteella vuonna 2016 julkaistiin, että Dendrogramma kuuluu polttiaiseläinten Siphonophorae-lahkoon ja Rhodaliidae-sukuun. Samalla tutkijat totesivat, että sukuun kuuluu vain laji D. enigmatica. ==Lähteet== Luokka:Polyyppieläimet
Suffren-luokka

Suffren-luokka -nimisiä Ranskan laivaston alusluokkia ovat: * Suffren-luokka (linjalaiva), neljäntoista 1800-luvun alun 90-tykin linjalaivan alusluokka * Suffren-luokka (risteilijä), neljän 1920-luvun lopulla valmistetun raskaan risteilijän alusluokka * Suffren-luokka (fregatti), kahden 1960-luvulla valmistetun ilmatorjuntafregatin alusluokka * Suffren-luokka (sukellusvene), kuuden sukellusveneen muodostama alusluokka.
Tarifit

Tarifit on Marokon pohjoisosassa Rif-vuoristoalueella puhuttu berberikieli. Sitä puhuu äidinkielenään 1 470 000 ihmistä. == Lähteet == Luokka:Berberikielet Luokka:Marokon kielet
Tašawit

Tašawit eli šawia on Algerian Aurèsvuorilla puhuttu berberikieli. Sitä puhuu äidinkielenään 1 400 000 ihmistä. == Lähteet == Luokka:Berberikielet Luokka:Algerian kielet
Nahuat

Nahuat ovat meksikolainen alkuperäiskansa. He puhuvat nahuatlin kieltä. Nahuatlinkielisiä nahuoja oli vuoden 1990 väestönlaskennassa 1,2 miljoonaa, ja he ovat Meksikon suurin alkuperäiskansa. Heitä asuu etenkin Huastecassa, pohjoisessa ja eteläisessä Sierra de Pueblassa, Morelosissa ja Guerrerossa. Jonkin verran nahuoja asuu myös El Salvadorissa. Muinaiset asteekit kuuluivat nahuakansoihin. Nahuat ovat maanviljelijöitä, jotka viljelevät etenkin maissia, papuja, chilipaprikaa, tomaattia ja kurpitsaa. He harjoittavat myös kudontaa. 95 % nahuoista on kristittyjä ja 2 % harjoittaa animismia. ==Lähteet== == Aiheesta muualla == *
Jänne (täsmennyssivu)

Jänne voi viitata johonkin seuraavista: * jänne, sidekudosrakenne * jänne, jousen osa * jänne, matematiikassa ympyräkehän, pallopinnan tms. pisteitä yhdistävä jana * jänne, ympäristöä kuivempi kaistale suolla * jänne, heraldiikassa kapea palkki * jänne, sillan kahden tuen välinen osa * kosminen jänne, hypoteettinen ohut energiasäie == Sukunimi== * Juhani Jänne (1941–2008), biokemian professori * Olli Jänne (s. 1945), lääkäri ja kliinisen kemian professori
Etelä-Aasian al-Qaida

Etelä-Aasian al-Qaida eli Qaidat al-Jihad on al-Qaidan jaosto, joka toimii Bangladeshissa, Intiassa ja Myanmarissa. Al-Qaidan johtaja Aiman al-Zawahri ilmoitti Etelä-Aasian al-Qaidan perustamisesta syyskuussa 2014. Al-Zawahrin mukaan jaoston johtaja on pakistanilainen terroristi Asim Umar ja järjestö toimii Mohammed Omarin komennossa. Helsingin Sanomat arvioi, että jaoston perustamisen tarkoitus oli parantaa al-Qaidan julkisuuskuvaa, sillä Isis on haastanut sen aseman. == Lähteet == Luokka:Al-Qaida
Kabyyli

Kabyyli (omakielinen nimi ⵜⴰⵇⴱⴰⵢⵍⵉⵜ, taqbaylit) on yksi puhutuimmista berberikielistä. Sitä puhuu äidinkielenään yli viisi miljoonaa ihmistä Algerian pohjoisosassa. Kieli jaetaan kahteen päämurteeseen, Thénian ja Bejaïan välissä puhuttuun länsikabyyliin ja Béjaïan itäpuolella puhuttuun itäkabyyliin. Kabyylille annettiin Algeriassa kansalliskielen asema perustuslain muutoksella vuonna 2002. == Lähteet == == Aiheesta muualla == Luokka:Berberikielet Luokka:Algerian kielet
Aer

Aer on Pakistanin Sindhin provinssissa puhuttu uhanalainen indoarjalainen kieli. Sitä puhui vuonna 1998 äidinkielenään 100 ihmistä. Aeria kirjoitetaan arabialaisilla kirjaimilla. == Lähteet == Luokka:Indoarjalaiset kielet Luokka:Uhanalaiset kielet Luokka:Pakistanin kielet
Virofagi

Virofagi on satelliittivirus, joka hidastaa tai heikentää toimivan toisen viruksen kopioitumista. Kuten muutkin satelliittivirukset, virofagi on riippuvainen toisen viruksen aikaansaamasta infektiosta. == Virofagin toiminta == Virofagien toimintaa on kuvattu lisääntyvässä määrin tieteellisessä kirjallisuudessa. On kuitenkin yhä kiistanalaista, tulisiko virofagit luokitella omaksi ryhmäkseen vai vain esimerkiksi satelliittiviruksistaFischer MG (2012) Sputnik and Mavirus: more than just satellite viruses. Nat Rev Microbiol. 2011 Dec 5;10(1):88. doi: 10.1038/nrmicro2676-c1 Krupovic M, Cvirkaite-Krupovic V. (2012) Sputnik and Mavirus: not more than just satellite viruses. Nat Rev Microbiol. 10(1):78. doi: 10.1038/nrmicro2676-c2 . Virofagien nimi tulee latinan sanasta virus (’myrkky’) ja kreikan verbistä φαγεῖν (fagein, ’syödä’). Sitä on kuitenkin pidetty jossakin määrin harhaanjohtavana, koska virofagit eivät varsinaisesti tunkeudu toisen viruksen sisään vaan kilpailevat niiden kanssa lisääntymismekanismiin vaikuttamalla. Virofagit ovat subviraalisia partikkeleita, sillä ne eivät täytä virukselle kaikkia olennaisia kriteereitä. Ne tarvitsevat lisääntyäkseen isäntäsolun sekä ”auttaja-viruksen”, jona toimivat kaksijuosteiset jätti-DNA-virukset. Virofagit tarvitsevat replikaatioonsa auttaja-viruksen viraalista replikaatiokoneistoa, ja samaan aikaan ne inhiboivat auttaja-viruksen omaa replikaatiota. Virofagien toiminta ei aiheuta isäntäsolussa sytopaattisia muutoksia, ja tämän vuoksi niillä voi olla suojaava vaikutus isäntäsolulle virofagin ja auttaja-viruksen yhteisinfektiossa. Virofagien perimäaineksena toimii kaksijuosteinen DNA (dsDNA), joka voi integroitua isäntäsolun perimään ja jäädä sinne pysyvästi ”hiljaisena”, tai se voi aktivoitua auttaja-viruksen infektoidessa isäntäsolun. Tutkimuksissa on osoitettu, että Cafeteria burkhardae -alkueliöllä on integroituneena endogeenisiä viraalisia elementtejä mavirukselta, jotka kykenevät toimivaan antiviraalisena puolustuksena CroV- infektiota vastaan. == Taksonomia == ICTV muutti virofagien taksonomiaa lokakuussa 2023. Uuden luokituksen mukaan virofagit kuuluvat neljään eri lahkoon, ja usea epävirallinen laji sai uuden tieteellisen nimen. Tunnettuja virofageja ovat muiden muassa: * Mavirus-virofagi * Organic Lake -virofagi * Sputnik-virofagi * Sputnik-virofagi 2 == Katso myös == * Bakteriofagi == Lähteet == == Aiheesta muualla == * Luokka:Virukset
Fernando Pacheco

Fernando Pacheco Flores (s. 18. toukokuuta 1992 Badajoz, Espanja) on espanjalainen jalkapallomaalivahti. Hän edustaa Segunda Divisiónissa pelaavaa Alavésia. Pacheco on Real Madridin kasvatti. Hän teki ensiesiintymisensä seuran edustusjoukkueessa 20. joulukuuta 2011 Copa del Reyn ottelussa Ponferradinaa vastaan tultuaan vaihdosta kentälle Antonio Adánin tilalle. Ottelu päättyi Real Madridin 5–1-kotivoittoon.Garcia, Óscar. Una Copa para Callejón. AS 20.12.2011. Kaudeksi 2014–2015 Pacheco nostettiin vakituisesti edustusjoukkueeseen, jossa hän muodosti maalivahtikolmikon Iker Casillasin ja Keylor Navasin kanssa. Kaudeksi 2015–2016 hän siirtyi Alavésiin. Pacheco on alle 19-vuotiaiden Euroopan-mestari vuoden 2011 kisoista.Fernando Pacheco Soccerway-sivustolla == Lähteet == == Aiheesta muualla == * Fernando Pachecon tilastot BDFutbol-sivustolla Luokka:Espanjalaiset jalkapallomaalivahdit Luokka:Vuonna 1992 syntyneet Luokka:Elävät henkilöt
Tapio (sukunimi)

Tapio on suomalainen sukunimi. Sillä on Suomessa vuoden 2014 syyskuun alussa 1 863 kantajaa. == Tunnettuja suomalaisia Tapio-nimisiä == * Anna Tapio (1900–1970), puutarhaopettaja, Aitoon kotitalouskeskikoulun rehtori * Anttoni Tapio (s. 1992), koripalloilija * Eero Tapio (1941–2022), painin maailmanmestari * Eeva Tapio (o.s. Relander, 1927–2019), kasvitieteilijä ja professori * Erika Tapio (s. 1976), keskimatkojen juoksija * Irma Tapio (o.s. Niemi, s. 1946), laulaja * Janne Tapio (s. 1975), moottorikelkkailija * Jorma Tapio (s. 1957), jazzmuusikko ja saksofonisti * Juha Tapio (s. 1974), poplaulaja, sanoittaja, säveltäjä ja kitaristi * Juha K. Tapio (s. 1957), kirjallisuusarvostelija ja kirjailija * Jukka Tapio (s. 1951), kuulantyöntäjä * Jussi Tapio (s. 1986), jääkiekkoilija * Kari Tapio, (oik. Kari Tapani Jalkanen, 1945–2010), iskelmälaulaja * Marko Tapio, (oik. Marko Viktor Tapper, 1924–1973), kirjailija * Matti Tapio, (oik. Matti Tapio Johansson, 1926–1978), ohjaaja ja näyttelijä * Mikael Tapio (s. 2002), jääkiekkoilija * Nina Tapio (s. 1972), laulaja, lauluntekijä, musikaalinäyttelijä ja sessiomuusikko * Pauli Tapio (s. 1986), runoilija ja kääntäjä * Pekka Tapio (1927–2020), yritysjohtaja, maanviljelysneuvos, Eeva Tapion puoliso * Ulla Tapio (s. 1969), aitajuoksija * Vilho Tapio (alk. Odert W. Renell, 1876–1951), rakennusmestari. == Lähteet == Luokka:Sukunimet
FS Colbert (1875)

Colbert oli Ranskan laivaston vuonna 1875 vesillelaskettu Colbert-luokan panssarifregatti. == Valmistus == Alus tilattiin Brestin laivastontelakalta, missä köli laskettiin 7. toukokuuta 1869. Alus laskettiin vesille 15. syyskuuta 1875 ja otettiin palvelukseen vuonna 1877.Gardiner, Robert s. 288 == Palvelus == Alus aloitti koeajot 23. toukokuuta 1877, mutta siitä tuli jo 31. elokuuta 1878 reservilaivueen lippulaiva. Alus siirrettiin Välimeren laivueen lippulaivaksi 1. lokakuuta 1879, missä tehtävässä se oli reserviin siirtoonsa 14. tammikuuta 1890 saakka. Alus tulitti Tunisian satamakaupunki Sfaxia 15.-16. heinäkuuta 1881 Ranskan miehittäessä Tunisian. Aluksesta tehtiin reservilaivueen lippulaiva 12. huhtikuuta 1892, kunnes se riisuttiin aseista ja poistettiin palveluksesta vuonna 1895. Alus poistettiin alusluettelosta 11. elokuuta 1900 ja se myytiin romutettavaksi vuonna 1909. == Lähteet == * * === Viitteet === Luokka:Colbert-luokan panssarifregatit
FS Trident (1876)

Trident oli Ranskan laivaston vuonna 1876 vesillelaskettu Colbert-luokan panssarifregatti. == Valmistus == Alus tilattiin Toulonin laivastontelakalta, missä köli laskettiin huhtikuussa 1870. Alus laskettiin vesille 9. marraskuuta 1876 ja otettiin palvelukseen 1. marraskuuta 1878.Gardiner, Robert s. 288 == Palvelus == Kuukausi palvelukseenoton jälkeen aluksesta tehtiin Ranskan Välimeren laivaston varakomentajan lippulaiva. Alus tulitti 15.-16. heinäkuuta 1881 Tunisian Sfaxin satamakaupunkia sisaraluksensa kanssa Ranskan miehittäessä Tunisian. Aluksen aseistus poistettiin. Se siirrettiin 1886 reserviin, mistä se palautettiin palvelukseen 17. helmikuuta 1889. Alus palasi lippulaivaksi, mistä tehtävästä se palautettiin 1894 reserviin. Alus oli tykistökoululaivana, kunnes se poistettiin alusluettelosta 5. maaliskuuta 1900. Alus nimettiin 1904 Variksi ja myytiin romutettavaksi viisi vuotta myöhemmin. == Lähteet == * * === Viitteet === Luokka:Colbert-luokan panssarifregatit
Kenny van Weeghel

Kenny van Weeghel (s. 16. syyskuuta 1980 Zwolle) on alankomaalainen pyörätuolikelaaja ja paralympiavoittaja. Hän voitti paralympiakultaa vuoden 2004 paralympialaisista Ateenasta 400 metriltä T54-luokassa. Noista kisoista hän voitti muilta matkoilta hopeaa ja pronssia ja kahdeksaa vuotta myöhemmin Lontoon paralympialaisista hopeaa. Toisen paraolympiakullan van Weeghel voitti vuoden 2016 paralympialaisista Rio de Janeirosta. Samoista kisoista hän voitti myös pronssia. Eindhovenissa asuva van Weeghel on myös nelinkertainen maailmanmestari ja viisinkertainen Euroopan-mestari. == Lähteet == * https://www.atletiek.nl/atleet/kenny-van-weeghel Luokka:Pyörätuolikelaajat Luokka:Alankomaalaiset urheilijat Luokka:Vuonna 1980 syntyneet Luokka:Elävät henkilöt
Rostislav Dimitrov

Rostislav Dimitrov (: s. 26. joulukuuta 1974 Ruse) on bulgarialainen uransa päättänyt kolmiloikkaaja. Hän voitti hopeaa vuoden 1999 MM-kisoissa Sevillassa ennätyksellään 17.49. Vuotta aiemmin Dimitrov voitti pronssia EM-kisoista Budapestistä tuloksella 17.26. Dimitrovilla on myös sisäratojen EM-hopeaa vuodelta 2000. Samana vuonna hän oli kesäolympialaisissa Sydneyssä yhdeksäs. Dimitrov kärähti urallaan efedriinin käytöstä ja menetti näin aiemmin saavuttamansa sisäratojen MM-mitalin. == Lähteet == * Luokka:Bulgarialaiset kolmiloikkaajat Luokka:Vuonna 1974 syntyneet Luokka:Elävät henkilöt
Chicken Kiev -puhe

Chicken Kiev -puhe oli Yhdysvaltain silloisen presidentin George H. W. Bushin Kiovassa 1. elokuuta 1991 pitämä puhe, jonka oli kirjoittanut Bushin hallinnon Neuvostoliiton ja Itä-Euroopan suhteista vastannut Condoleezza Rice ja jossa Bush varoitti ukrainalaisia itsenäistymishaaveista. Puhe "itsemurhanationalismista" raivostutti Ukrainan nationalistit ja Yhdysvaltain konservatiivit. The New York Timesin kolumnisti William Safiren mielestä kyseessä oli kolossaalinen virhearviointi joten hän nimesi Bushin ulosviestinnän "Chicken Kiev" eli "Kiovan kana" -puheeksi. Chicken tarkoittaa englannin kielessä myös pelkuriahttp://www.hs.fi/ulkomaat/a1385714163191 . Ukraina itsenäistyi joulukuussa 1991, kun Neuvostoliitto luhistui. == Lähteet == Luokka:Ukrainan historia Luokka:Neuvostoliiton historia Luokka:Kiovan historia Luokka:George H. W. Bushin presidenttikausi Luokka:Puheet Luokka:Yhdysvaltain presidenttiys Luokka:1991
Mantelihappo

Mantelihappo (C8H8O3) on aromaattisiin hydroksihappoihin kuuluva orgaaninen yhdiste. Yhdistettä käytetään orgaanisissa synteeseissä esimerkiksi lääkeaineiden valmistukseen. == Ominaisuudet == Huoneenlämpötilassa mantelihappo on väritöntä kiteistä ainetta. Yhdiste liukenee kohtalaisesti veteen ja vesiliuokset ovat muiden karboksyylihappojen vesiliuosten tavoin heikosti happamia. Emästen kanssa yhdiste muodostaa suoloja. Mantelihappo liukenee veden lisäksi etanoliin ja dietyylieetteriin ja huonommin kloroformiin. Mantelihappo on optisesti aktiivinen yhdiste ja R-isomeerin ominaiskiertokyky on –157 ° ja S-enantiomeerin ominaiskiertokyky on +157 °. Muiden karboksyylihappojen tavoin mantelihappo reagoi helposti alkoholien kanssa muodostaen estereitäEdwin Ritzer & Rudolf Sundermann: Hydroxycarboxylic Acids, Aromatic, Ullmann's Encyclopedia of Industrial Chemistry, John Wiley & Sons, New York, 2000. Viitattu 5.9.2014 == Valmistus ja käyttö == Mantelihapon puhdasta R-(-)-isomeeria voidaan eristää karvasmanteleiden siemenissä esiintyvää glykosidia amygdaliinia hydrolysoimalla. Raseemista yhdistettä saadaan käsittelemällä bentsaldehydiä natriumsulfiitilla ja muodostuva vetysulfiittiadditiotuote reagoi syanidien kanssa mantelonitriiliksi. Mantelonitriilista mantelihappoa saadaan hydrolysoimalla happamissa olosuhteissa. Toinen tapa on α,α-diklooriasetofenonin emäshydrolyysi. Raseemisesta seoksesta mantelihapon enantiomeerit voidaan erottaa resoluutiolla. Vesiliuoksesta voidaan erottaa resoluutiolla valmistamalla siitä esteri joko mentolin kanssa tai suola kiraalisen amiinin kanssa. S-(+)-mantelihappo muodostaa veteen liukenemattoman suolan kinkoniinin kanssa, kun R-enantiomeerin muodsotama kinkoniinisuola on vesiliukoinen. R-enantiomeeri puolestaan voidaan kiteyttää tekemällä siitä suola S-(+)-aminodiolin tai R-(+)-metyylibentsyyliamiinin kanssa.Donald T. Witiak & Allen T. Hopper: Pharmaceuticals, Chiral, Kirk-Othmer Encyclopedia of Chemical Technology, John Wiley & Sons, New York, 2000. Viitattu 5.9.2014 : Mantelihappoa voidaan käyttää lääketieteessä virtsatieinfektioiden hoitamiseen. Tähän tarkoitukseen voidaan käyttää myös mantelihapon ja heksamiinin muodostamaa suolaa. Mantelihaposta valmistetaan useita lääkeaineita esimerkiksi mantelihapon ja tropiinin esteriä homatropiinia käytetään silmien pupillien laajentamiseen tutkimusten aikana ja syklandelaattia käytetään laajentamaan verisuonia. == Lähteet == == Aiheesta muualla == *Human Metabolome Database (HMDB): Mandelic acid *DrugBank: (S)-Mandelic Acid *DrugBank: (R)-Mandelic Acid *Kyoto Encyclopedia of Genes and Genomes (KEGG): (R)-Mandelic acid *Kyoto Encyclopedia of Genes and Genomes (KEGG): (S)-Mandelic acid *ChemBlink: DL-Mandelic acid *ChemBlink: (R)-Mandelic acid *ChemBlink: (S)-(+)-Mandelic acid Luokka:Hydroksihapot
Henry Manni

Henry Manni (s. 18. kesäkuuta 1992 Lohja) on suomalainen pyörätuolikelaaja. Pyörätuolikelauksessa Mannilla on seitsemän MM-mitalia, yksitoista EM-mitalia, joista yhdeksän kultaista ja kaksi hopeaa. Lisäksi hänellä on paralympiapronssi. Manni kelaa T34-luokassa. Pyörätuolikelauksesta hänellä on myös monia nuorten arvokisamitaleita. Manni on opiskellut liikuntaneuvojaksi liikuntakeskus Pajulahdessa. Manni on aikaisemmin kilpailut myös ratamelonnassa ja kanoottipoolossa. Vuonna 2010 Poznańissa melonnassa Manni saavutti K-1-luokan 200 metriltä MM-pronssia. Mannilla on nimissään vuoden 2016 EM-kisoissa tehdyt 100, 200 ja 400 metrin kelauksen EM- kisaennätykset.Records set 2016 IPC Athletics European Championships, Grosseto (pdf) 16.6.2016 Hän saavutti myös pronssia 100 metrillä ensimmäisissä paralympialaisissaan Riossa samaisena vuonna.Henry Manni kelasi pronssia Riossa Vuoden 2018 EM-kisoissa Berliinissä hän voitti 400 ja 800 metriä ja oli 100 metrillä toinen. == Lähteet == * http://henrymanni.com/index.php/mina * http://www.team-finland.fi/urheilijat/henry-manni * http://www.vammaisurheilu.fi/fin/vau/ajankohtaista/?nid=205 === Viitteet === Luokka:Suomalaiset pyörätuolikelaajat Luokka:Suomalaiset paralympiamitalistit Luokka:Vuonna 1992 syntyneet Luokka:Elävät henkilöt
Nubialaiset kielet

Nubialaiset kielet ovat kieliryhmä, johon kuuluvia kieliä puhutaan muinaisen Nubian eli nykyisen Sudanin ja Egyptin alueella. Puhutuimpiin nubialaisiin kieliin kuuluvat nobiin, mattokki ja andaandi. Nubialaiset kielet voidaan luokitella joko nilosaharalaisten kielten alaryhmäksi tai kokonaan erilliseksi omaksi kielikunnakseen. == Lähteet == Luokka:Afrikan kuolleet kielet
Javier García

Javier García Chico (s. 22. heinäkuuta 1966 Barcelona) on espanjalainen uransa jo päättänyt seiväshyppääjä. García voitti olympiapronssia vuoden 1992 kesäolympialaisista kotikaupungistaan Barcelonasta ennätystuloksellaan 575. Hän osallistui urallaan neljiin kesäolympialaisiin. Vuonna 1989 García voitti Saksan Duisburgissa järjestetyistä kesäuniversiadeista pronssia tuloksella 540. Sisäradoilla Garcían ennätys on 577. == Lähteet == * Luokka:Espanjalaiset seiväshyppääjät Luokka:Espanjalaiset olympiamitalistit Luokka:Vuonna 1966 syntyneet Luokka:Elävät henkilöt
Alejandro Cárdenas

Alejandro Manuel Cárdenas Robles (s. 4. syyskuuta 1974 Hermosillo, Sonora, Meksiko) on meksikolainen uransa jo päättänyt yleisurheilija, joka kilpaili pääosin 400 metrin juoksussa. Aiemmin urallaan Cárdenas kilpaili myös kymmenottelussa. Cárdenasin uran suurin saavutus on pronssi vuoden 1999 MM- kisoista 400 metriltä ajalla 44.31, joka on hänen oma ennätyksensä ja myös Meksikon ennätys. Hän voitti pronssia myös sisäratojen MM-kisoista vuodelta 1999 niin ikään 400 metriltä. Cárdenas osallistui urallaan neljiin kesäolympialaisiin. Hän lopetti uransa vuonna 2005. == Lähteet == * Luokka:Meksikolaiset pikajuoksijat Luokka:Vuonna 1974 syntyneet Luokka:Elävät henkilöt
Trident (täsmennyssivu)

Trident voi tarkoittaa seuraavia: * Trident, yhdysvaltalaisia sukellusveneestä laukaistavia ballistisia ohjuksia * Trident, Internet Explorerin selainmoottori * Hawker Siddeley Trident, brittiläinen matkustajalentokone * Trident, DC Comicsin sarjakuvahahmoja * Trident Racing, italialainen pikkuformulatalli * Oberoi Trident, hotellikompleksi Mumbaissa, Intiassa * Trident, englantilainen purukumimerkki ;Ranskan laivasto *FS Trident (1666), nimetty Mercoeuriksi ja poistettu 1697 *FS Trident (1671) *FS Trident (1688), uponnut 1702 *FS Trident (1695), romutettu 1720 *FS Trident (1742), vallattu 1747 * FS Trident (1876), Ranskan laivaston Colbert-luokan panssarifregatti ;Britannian kuninkaallinen laivasto *HMS Trydent (1695), 58-tykkinen linjalaiva vuonna 1695 vallattu Ranskan laivaston Trident *HMS Trydent (1747), 64-tykkinen linjalaiva vuonna 1747 vallattu Ranskan laivaston Trident *HMS Trident (1768), 64-tykkinen linjalaiva *HMS Trident (1845), sluuppi *HMS Trident (1915), Talisman-luokan hävittäjä *HMS Trident (1937), T-luokan sukellusvene ;Yhdysvaltain laivasto *USS Trident, Accentor-luokan miinanraivaaja
Nobiin

Nobiin on nubialainen kieli, jota puhuu äidinkielenään noin 300 000 ihmistä Pohjois-Sudanissa ja saman verran Egyptissä Kom Ombon ympäristössä. Se luokitellaan yhdessä muinaisnubian kanssa omaan alaryhmäänsä erilleen muista nubialaisista kielistä. Nobiin voidaan jakaa fiadidjan (fiyadikkan) ja mahasin murteisiin. Kielestä voidaan käyttää myös yhteisnimitystä fiadidja-mahas tai mahas-fiadidja. == Lähteet == Luokka:Nubialaiset kielet Luokka:Sudanin kielet Luokka:Egyptin kielet
Abner

Abner Felipe Souza de Almeida (s. 30. toukokuuta 1996) on brasilialainen jalkapalloilija, joka edustaa espanjalaista Real Madrid Castillaa. Hän siirtyi sinne italialaisesta AS Romasta. On mukana Real Madridin vuoden 2014–2015 Mestareiden Liigan joukkueessa. Hän pelaa vasempana laitapakkina tai vasempana keskikenttäpelaajana. == Lähteet == * http://www.uefa.com/uefachampionsleague/season=2015/clubs/player=250075736/index.html Luokka:Brasilialaiset jalkapalloilijat Luokka:Vuonna 1996 syntyneet Luokka:Elävät henkilöt
The Moth (vuoden 1917 elokuva)

The Moth on vuonna 1917 ensi-iltansa saanut Edward Josén ohjaama yhdysvaltalainen mykkä draamaelokuva, jonka pääosissa ovat Norma Talmadge ja Eugene O’Brien. The Moth kertoo hemmotellusta perijättärestä, jolla on pettävä aviomies. The Mothin käsikirjoituksen laativat John B. Clymer ja Harry O. Hoyt William Dana Orcuttin samannimisen romaanin (1912) pohjalta. Elokuvan tuotti Joseph M. Schenck, ja sen tuotantoyhtiönä toimi Norma Talmadge Film Corporation. The Moth sai Yhdysvaltain ensi-iltansa lokakuussa vuonna 1917. Elokuvan levittäjänä oli Select Pictures Corporation. The Moth on osittain kadonnut elokuva; elokuvan kahta säilynyttä kelaa säilytetään Yhdysvaltain kongressin kirjastossa. == Näyttelijät == == Lähteet == == Aiheesta muualla == * * * The Moth TCM Movie Databasessa * The Moth Silent eran sivuilla Luokka:Vuoden 1917 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat
Société Nouvelle des Forges et Chantiers de la Méditerranée

Société Nouvelle des Forges et Chantiers de la Méditerranée oli ranskalainen telakkateollisuusyritys. Philip Taylor perusti vuonna 1853 yrityksen nimellä Société des Forges et Chantiers de la Méditerranée, joka vuonna 1856 muodosti Armand Béhicin perustamana Société Nouvelle des Forges et Chantiers de la Méditerranée -osakeyhtiön. Yhtiöllä oli telakat La Seyne-sur-Merissä lähellä Toulonia ja Gravillessa, joka nykyisin kuuluu Le Havreen. Yhtiön ajauduttua selvitystilaan 1966 se sulautui Constructions industrielles de la Méditerranéehen. Yhtiö valmisti toisen maailmansodan aikana lisäksi panssarivaunuja, joista tunnetuimmat olivat FCM 2C ja FCM 36. *
Forges et Chantiers de la Gironde

Forges et Chantiers de la Gironde oli ranskalainen laivanrakennusyritys Lormontissa lähellä Bordeauxia Gironden estuaarissa. Yritys perustettiin nimellä Usine de construction navale Chaigneau et Bihon, joka nimettiin myöhemmin Chantiers et Ateliers de la Gironde S.A. Ets Schneider ennen kuin nimi vaihdettiin Forges et Chantiers de la Girondeksi. Yrityksen nimeksi vaihtui myöhemmin Construction Navale de Bordeaux. *
Rakiuran kansallispuisto

Rakiuran kansallispuisto on Uuden-Seelannin Stewartinsaarella sijaitseva kansallispuisto, joka on perustettu vuonna 2002. Kansallispuiston pinta-ala on 1 570 neliökilometriä ja se kattaa 85 prosenttia koko saaresta. Stewartinsaari sijaitsee lähellä Uuden-Seelannin Eteläsaarta, josta sen erottaa Foveaux’nsalmi. == Historia == Kansallispuisto avattiin virallisesti 9. maaliskuuta 2002. Avajaisseremoniassa olivat läsnä muun muassa pääministeri Helen Clark, luonnonsuojelusta vastaava ministeri Sandra Lee ja vuorikiipeilijä Edmund Hillary. == Suojelu == Saari sijaitsee alueella, missä tapahtuu häiriöitä maan magneettikentässä ja tämän vuoksi siellä nähdään paljon revontulia. Alueella elää paljon kiivejä. Siellä esiintyy myös muita lintulajeja, kuten makomakoja, viuhkamonarkkeja ja papukaijoja. Alueen metsissä kasvaa saniaisia ja orkideoita. Kansallispuiston alueella on 36 kilometriä pitkä vaellusreitti. 1970-luvulla alueelta löydettiin erittäin uhanalaisiksi luokiteltuja kakapoja, mutta linnut siirrettiin varsinaisen kansallispuiston alueelta läheiselle Codfishin saarelle. == Lähteet == == Aiheesta muualla == Luokka:Uuden-Seelannin kansallispuistot
Fiordlandin kansallispuisto

Fiordlandin kansallispuisto on Uuden-Seelannin Eteläsaaren lounaisosassa sijaitseva, vuonna 1952 perustettu kansallispuisto. Kansallispuisto on osa Te Wahipounamun maailmanperintökohdetta. Kansallispuiston pohjoisosasta kulkee Milford Soundiin 1,2 kilometriä pitkän Homer-tunnelin kautta Goresta tuleva valtatie 94. Manapourijärven länsipäässä sijaitsee West Arm visitor centre, joka on yksi kansallispuiston luontokeskuksista. Sieltä vie asvaltoitu tie Doubtful Soundin itäkärkeen. == Luonto == Alue on vuoristoista ja vuorilla on useita vuonoja, kuten Milford Sound ja Doubtful Sound. Jälkimmäisenä mainitulla vuonolla esiintyy muun muassa turkishylkeitä, pullonokkadelfiinejä sekä vuono- ja sinipingviinejä. Alueella on myös vesiputouksia, kuten Helen Falls ja Browne Falls ja Te Anaun kiiltomatoluola. Kansallispuiston alueella on myös vaellusreittejä, kuten Dusky Track, Kepler Track, Milford Track ja Hollyford Track. == Lähteet == == Aiheesta muualla == Luokka:Uuden-Seelannin kansallispuistot